MI VAN A LÁTVÁNYOSSÁG MÖGÖTT?
Tudjuk, mik a céljaink.
Tudjuk, mit szeretnénk elérni.
Mintha csak tegnap lett volna,
hogy Disneyland csak egy ötlet volt, és pár papírra vetett terv.
Az évek során minden döntés, minden történet,
minden egérfülű újítás újabb magaslatokba emelte a Disney-t.
A Disney Cruise Line.
1998-as indulása óta a flotta már hat hajóból állt.
Disney Magic, Disney Wonder, Disney Dream és Disney Fantasy.
- Plusz… - Disney Wish, Disney Treasure.
Már úton volt a hetedik is, de ezúttal vajon milyen újításokat terveztek?
A történetmesélő szálat kellett továbbvinnünk.
Ebbe az irányba kellett elindulnunk.
Sok csodás élményt nyújtottunk vendégeinknek.
A hajók megtervezésekor
minden igényt ki akartunk elégíteni.
Sok új fejezet van készülőben.
És persze adva voltak a hajón bemutatott Disney-történetek és karakterek.
A Disney-nél mindig a történetmesélés áll a középpontban.
- Bizony! - Magával ragadó
történetek, amelyekből közös élmények lesznek.
A flotta hetedik hajója új szintre akarta emelni
a történetmesélés élményét. Új hősök kerültek napirendre.
Ki ne szeretné Pókembert?
- Herkules! - Fekete Párduc.
Néhány klasszikus gonosz végre reflektorfénybe kerül.
Táncolunk, smárolunk, smúzolunk, és irány haza! Benne vagy?
Olyan Disney-történetekből merítettek, amelyek beragyogták
a mozivásznat és a gyerekek képzeletét.
Gyerekkorom óta rajongtam Szörnyelláért.
Pókemberes alsót hordtam.
Voltak, akik valóra váltották álmaikat.
Még nem is tudtam, mi az, de vágytam rá.
Eldöntötték.
Meg kell tennem. Ez annyira menő.
Aztán néhány évvel később
felléptek a Disney-hajó fedélzetére.
Nem vendégként, hanem történetmesélőként.
Mintha a sors rendelte volna így.
Destiny, vagyis a végzet.
Libabőrös lettem.
Mindig erről álmodtam.
De hogy megismerjük varázslatos történeteiket,
vissza kell mennünk a kezdetekhez.
A 2010-es évek közepére
- a Disney filmstúdiója kibővült… - A Pixarral.
- A Lucasfilmmel. - A Marvellel.
Folytak egy új streamingszolgáltatás előkészületei, a Disney Cruise Line
sikert sikerre halmozott, a Disney szórakoztatóipari birodalommá vált.
E cégek felvásárlásával újabb történetek kerültek a birtokunkba.
Így sokkal több kreatív tartalommal gazdálkodhattunk.
Adva volt a további bővítés lehetősége.
Mindig azt kérdezik, mi lesz a következő irány.
Sok lehetőség közül választhattunk.
A megnövekedett számú kreatív tartalom több hajón hatékonyabban bemutatható.
A Disney 2016-ban egy teljesen új hajóflottát jelentett be.
A Wish-osztályú hajókat.
Három hajó építését terveztük el.
A mesehajók új generációjának legyártását
a Disney ugyanarra a cégre bízta,
akik az előző sorozatot készítették.
- A Meyer Werft Hajógyár. - A németországi Papenburgban.
A belsőépítészet megálmodását Laura Cabóra bízták.
Én vagyok a portfólió kreatív igazgatója.
Ám ez a titulus még csak nem is sejteti, milyen sokrétű a munkája.
Vagyis én vagyok a karmestere annak a több száz kreatív embernek,
akik a hajóinkon dolgoznak.
Így hát megragadta karmesteri botját, és munkához látott.
Úgy értékeltem a helyzetet, hogy a történetmesélésre kell fókuszálnunk.
A hajóink kívülről ugyanúgy néznek ki.
A Disney-hajókra jellemző egységes megjelenés.
Úgy éreztem, hasznos lenne, ha minden hajó kapna egy sajátos karaktert.
És ezt az egyedi stílust a Disney világából
kölcsönvett témák ihletnék.
Lauráék a Disney archívumában kerestek történeteket,
amelyek alapul szolgálhatnak a hajók arculatához.
A sorozat első hajója, a Wish a Disney tengeri kastélyát testesíti meg.
A téma kívánságokat elevenít fel, melyekről szeretnénk,
ha valóra válnának.
A második hajónak a kalandot választottuk főtémaként.
Csodálatos kaland volt!
Ez lett a Treasure.
Ez arról szólt, hogy mi az igazi kincs az életben:
az emberi kapcsolatok a családunkkal, a barátainkkal.
És a velük átélt közös kalandok.
A harmadik hajónál nehéz volt a döntés.
A Disney úgy döntött, hogy most először három hajót indít egy osztályban.
Ez lesz a flotta hetedik hajója.
És mivel nagy dobásnak szánták, ütős ötlet kellett hozzá.
Szóval leültünk Laura Cabóval, és elkezdtünk szavakat leírni.
Disney-s stílusjegyeket és tematikákat.
Egy csomó ötletet felvetettünk.
Amik közül persze sokat elvetettünk.
De más stúdiók felvásárlásával új világok nyíltak meg a Disney számára.
- Pixar. - Lucasfilm.
A Marvel Studios.
Laura és Claire számára az új karakterek új távlatokat nyitottak
a Disney-hajók arculatának megformálásában.
Lehetne a téma a hősök és a gonoszok.
És ez lett a befutó.
Az alapgondolat a bennünk rejlő szupererők előhívása.
Mi a végzeted?
A Wish-osztály harmadik hajója…
A Disney Destiny.
Bár a testvérhajóinak is megvolt a maga karaktere…
A Wish-nek a varázslat.
A Treasure motívuma a kaland.
A Disney Destiny-é pedig…
Hősök és gonoszok.
A korábbiakhoz képest merőben más hangulatú.
A gonoszok most kaptak először külön helyet a hajón.
Mint kiderült, a gonoszoknak is sok rajongója van vendégeink körében.
És néha jó móka egy kicsit rossznak lenni.
Pontosan.
Szörnyellától Thanoson át a Birodalomig
a gonoszok valahogy ellopják a rivaldafényt.
- A gonoszok mind erre vágynak. - Egész aranyosak.
Az új hajókkal új történetek jöttek.
És új vendégek ezrei.
Ahogy nőtt a népszerűség, a Disney egy olyan szigeti úti célt keresett,
ahol a látogatók belekóstolhatnak a helyi kultúrába is.
Találtak is egyet.
Ez volt a Lookout Cay at Lighthouse Point Eleuthera szigetén.
Eleuthera szigete egy kis földi paradicsom a Bahamákon.
Rózsaszín homokos strandjairól és vibráló bahamai bájáról ismert.
Akkoriban Joe Rohde-val dolgoztam.
Csak nem a Disney legendás imagineerjére gondolsz?
De igen.
Azt mondta, ez a világ legvarázslatosabb helye.
Csiripelnek a madarak.
Éjjel pedig hallod a rákok lépteit. Ez egy nyugodt, békés környezet.
A Disney nem csak egy képeslapra illő hátteret akart,
be akarta mutatni a bahamai kultúra dicsőségét.
A helyiek számára fontos volt a kultúrájuk tiszteletben tartása.
Ebben nem volt hiány.
Be akartuk mutatni Eleuthera jellegzetes stílusát.
Az épületek, a pavilonok úgy néznek ki, mint a kagylók.
A bahamai nyelvben a grillbárjainkat True-True-nak és True-True Too-nak hívják.
Ezek bahamai mondások.
A sziget Junkanoo alkalmával kel igazán életre.
Vibráló színek, hangos zene, és színtiszta bahamai energia.
Naponta kétszer van Junkanoo-előadás.
Amikor meghallják a kecskebőr dobok, kürtök és tehénkolompok hangját,
ez azonnal odavonzza a vendégeket.
Öröm látni, milyen jól érzik magukat.
Az ünneplés után megéhezik az ember.
A bahamai kultúra átjárja a sziget minden pontját.
Az épületeken látható díszítések mind helyi alkotók művei.
Feltett szándékunk volt, hogy hamisítatlan bahamai élményt nyújtsunk.
A hely szellemének a bemutatása mellett
a Disney a helybélieket is bele akarta vonni a programokba.
A Disney értékes lehetőségeket biztosít a közösségünk számára.
Ez látható, érezhető.
Tengerparti kalandok, szórakozási lehetőségek,
van itt minden, ami szem-szájnak ingere.
A sziget lakóinak ez nagyszerű munkavállalási lehetőséget adott.
Azelőtt, aki leérettségizett, az utána Nassauban keresett munkát.
Itt meg sem próbált, mert nem voltak lehetőségek.
Lakatlan, düledező épületek voltak mindenütt.
Mert az emberek elköltöztek innen.
De amikor megnyílt a Disney Lookout Cay, újra feléledt a remény.
A környéken most már mindenfelé gyönyörű házakat látni.
Az emberek új házakat építenek.
A szülők egyetemre küldik a gyerekeiket, mert megengedhetik maguknak.
Fényes jövő vár Eleuthera lakóira.
A gazdag kultúrájú Eleuthera lakói már a partraszálló vendégeket várják,
de ehhez még hiányzik valami.
A németországi Papenburgban az olyan mérnököknek, mint Philip,
meg kell építeniük a hajót, ami elviszi oda a vendégeket.
Kisfiúként hajókat és repülőket építettem.
Egyszer épp egy modellem építési rajzát nézegettem,
gondolkoztam, hogyan kezdjek hozzá,
amikor átsuhant az agyamon, hogy vajon ki készíti ezeket a tervrajzokat.
Mint később megtudta, ők a hajómérnökök.
És ekkor döntöttem el, hogy hajómérnök akarok lenni.
És Philip nem csak álmodozott erről,
meg is valósította: hajómérnökből projektmenedzser lett
a Walt Disney Imagineeringnél.
Ő segített a következő hajóosztály megtervezésében.
Minden a történetekről szólt, így a Wish-osztályú hajók tervezésekor
megnéztük, hogyan tudnánk magasabb szintre lépni.
Philip csapata nem csak a hajó szerkezetét tervezte meg.
A műszaki, mechanikai munkákon kívül a szórakoztató rendszerek,
és a belsőépítészeti elemek kialakítása is hozzájuk tartozott.
A Wish-hajóknál ragaszkodtak…
A legmodernebb világítás- és hangtechnikához.
A vendégeinknek valami különlegeset akartunk nyújtani.
Philipet a nem szembetűnő műszaki fejlesztések
izgatták a legjobban.
A környezetvédelmi technológiák fejlődésével
nagy lépéseket tehettünk előre.
Minden Disney-hajó energiatakarékos, de a Wish-hajókon
a hatékonyságot művészi szintre emelték.
Ez lenne a hajó szuperereje?
Új szintre akartuk emelni a hatékonyságot. Áttértünk a gondolás meghajtásra.
A Wish-hajókon Azipod-rendszerű hajócsavart használtak.
Ezen felül…
Hidrodinamikailag hatékonyabb a hajótest alakja.
Egy különleges védőréteg mérsékli a hajó közegellenállását.
Szuperhatékony. Hidrodinamikailag egy álom.
Azt is felismertük, hogy ha szeretnénk még hatékonyabbá válni,
újabb technológiákat kell bevetnünk a hő visszanyerésére,
nem csak visszaengedni azt a légkörbe.
A működő hajtóművek sok hőt termelnek.
Mi újrahasznosítjuk ezt a hőt, ami nagyszerű.
Nahát, szép munka!
Ezt a hőt az üzemanyag melegítésére használták a hajó meghajtása előtt.
Nem csak a színfalak mögött működött a hatékonyság,
ezt a vendégek is megtapasztalták, a szórakoztatás egy percre sem állt meg.
Mi lenne, ha behoznánk a szabadtéri sportrészleget?
Úgy bármikor használható lesz, időjárástól függetlenül.
Az ilyen ügyes trükkök miatt a Wish-osztályú hajók
lettek a Disney-flotta hatékonysági hősei.
Energiatakarékosság maximális teljesítmény mellett.
Hatékonyak, Disney-hez méltó eleganciával.
Végre eljött a nagy pillanat!
A vendégek belépnek a Destinybe,
és a Nagyterem fogadja őket.
Szeretem látni, amikor a vendégek először lépnek be
a Destiny fedélzetére, és eléjük tárul a Nagyterem. Ez egészen bámulatos.
A vendégek belépéskor a Nagytermet látják meg legelőször.
Ez a lélegzetelállító látvány
azonnal beszippantja őket a hajó egyedi világába.
Mi is a hajó főtémája?
Hősök és gonoszok.
Mivel találja szembe magát az ember?
Elegáns burkolatok, pazar berendezés,
minőségi csempék, márványok és szőnyegek.
És a fő látványosság…
Egy gyönyörű szobor.
A Disney Cruise Line összes hajójának jellegzetes eleme.
De a Destinynek vajon mi lesz a szobrocskája?
Összedugtuk a fejünket, hogy mi illene hozzá a legjobban.
Hősökből nincs hiány.
- Herkules. - Thor.
- Mufasa. - Deadpool.
- Vasember. - Szörnyella.
Persze, ott vannak a gonoszok is.
A Nagyterem központi eleméről nehéz volt dönteni,
de a hajófarra már találtak egy barátságos és közkedvelt hőst.
Pókember lett az.
A Disney Magic óta szokás volt a hajófaron ismert karaktereket feltüntetni.
Ők maguk is hajódíszek lettek, amint épp a hajót díszítik.
De szuperhős eddig sosem került ebbe a kiemelt szerepkörbe.
Nagyon klassz, mert most először
helyezhettünk Marvel-karaktert a hajófarra.
Ráadásul Pókembert.
Ki ne szeretné Pókembert?
Ő a Marvel Mickey egere.
Ez új, tetszik.
De vajon hogy jutott fel oda Spidey?
- Mi lehet a titka? - Pókembernek volna titka?
Erre épül az egész sztori, nem?
Nem is tudtam, mennyi nehézséggel jár a hajó falára
rögzíteni egy Pókember-figurát.
De ez nem is az ő baja.
Szerencsére az ilyesmit rábízhattam a szakemberekre,
én csak a figura beállításán törtem a fejem,
hogy minden szögből jól nézzen ki.
Hogy mi Ryan feladata?
Pókember-felszereléseket tervez a filmekhez és az üdülőhajókhoz.
A Pókember egy klasszikus Marvel-dizájn,
ami azért jelent kihívást,
mert mindig impozánsan kell megjeleníteni ezt a bámulatos figurát.
A Disney Destiny farára elegáns hálókilövéssel érkezett meg.
Hihetetlen dinamikája van,
egy mozgás közben megragadott pillanatban láthatjuk.
Aztán ott vannak a Pókbotok, amik idétlenek, viccesek.
Ez kis humort, komolytalanságot ad a képhez,
hisz főleg vidámságot akarunk tükrözni.
A DISNEY KALIFORNIAI KALANDPARKJA
Az a megtiszteltetés ért, hogy részt vehettem
a Pókember-jelmez megtervezésében.
A parkokban, a hajókon és még a faron lévő Pókember-ruha is
mind hordoz közös elemeket.
Ryan számára mégis a legfontosabb a munkájába vetett hite.
Gyerekkoromban rajongtam a Marvel képregényekért.
Pókemberes alsónadrágot hordtam.
Ez a szenvedély motivál arra, hogy életre keltsem a karaktereket,
és ezt minél hitelesebb módon tegyem.
- Ha Pókemberrel fotózkodsz… - Ez John Stamos!
…érezd Pókember jelenlétét.
Pókember nem csupán egy boltban vásárolható jelmez.
De ne feledd, a hajó témája…
Hősök és gonoszok.
Oké, Jafar, értjük.
A Disney Destiny látványosan ábrázolja a kettő közötti kontrasztot.
Jó példák erre a lépcsőházak.
Más a színvilág az elülső és a hátsó lépcsőnél.
Az elülső lépcsők a gonoszokról szólnak.
Az ottani animációk jellege kicsit szögletesebb,
a színek hátborzongatóbbak.
A vezető színek a lila, a vörös, a zöld.
És a formák is darabosabbak.
Minden egyes lépcsőfordulóban más-más gonosz grafikája látható.
A liftajtók maratásai és a szőnyegek mintái is sokkal szögletesebbek.
És a zöld szín az, ami mindezt egységbe foglalja.
Az elülső lépcsőzetet tehát teljes egészében a gonoszoknak szenteltük.
De, mint emlékeztek, nem csak egy lépcsőház van.
Más a színvilág az elülső és a hátsó lépcsőnél.
A hátsó lépcsőháznak a kék az alapszíne.
Egy impozáns Fekete Párduc-kép látható
a 3. és 4. szint közötti lépcsőfordulóban.
Ez egy lenyűgöző darab, és tökéletesen beleillik a képi világba.
Ez a hátsó lépcső, a hősök lépcsője, itt a lágyabb, kékes színek dominálnak.
Ha megnézzük az itt feltüntetett hősöket, például Herkulest,
itt lekerekítettebb formákat látunk, ez az állán is látható.
Mickey egér alakját is a körök jellemzik.
Minden lágyabb, hajlított vonalakkal dolgoztunk.
Az elrendezésben, a mintában vannak közös vonások,
de itt minden puhább, lágyabb.
Bár a lépcsőkön gondosan elkülönítették a jót és a gonoszt,
a színpadi dráma a kettejük küzdelméről szól.
És mint az összes Disney-hajón, így a Destinyn is,
első a szórakoztatás, márpedig a látványos
Broadway-stílusú előadások pont erről gondoskodnak…
A Walt Disney Színházban, ami a szórakoztatás koronaékszere.
Lenyűgöző, art deco-dizájnjával a Walt Disney Színház
a szórakoztatás központi eleme a Disney Cruise Line flottájában.
Ez egy csodálatos technológiával felszerelt nagy színházterem.
Az előadások fenomenálisak.
A Jégvarázs, A szépség és a szörnyeteg, A kis hableány és a Moana.
A Disney felejthetetlen történetekkel töltötte meg a mozikat.
A Destinyn azonban egy vadonatúj hős lép a színpadra.
Herkules!
Ha hősre és gonoszra gondolunk,
Herkules és Hádész jut eszünkbe.
Igen! Hádész a király!
A Herkules a hős és a gonosz legtipikusabb története.
Ember, de egyben isten is.
- Isten? - Ugye, milyen menő?
Hogy méltó módon mutathassák be ezt a darabot a hajó színpadán,
a Disney saját emberét hívta segítségül.
Kezdetben az élményparkokban léptem fel,
ami csodálatos munka volt.
Azóta Michael kilépett a rivaldafényből,
és kreatív igazgatói szerepben dolgozott tovább.
Az sem kevésbé varázslatos.
Örömmel vállaltam a Herkulest, mert együtt akartam dolgozni a rendezőkkel.
A Wilson-fivérek fiatalabb korukban előadóként dolgoztak a Disney-nél.
De a kortárs művészetben ők a rendezés és a koreográfia igazi látnokai.
A Herkules feldolgozásában a csodálatos, ikonikus zenéjének nagy szerepet szántunk.
Felcsendülnek az ismert dalok, plusz egy, amit eredetileg kivágtak a filmből.
Ez nagyszerű!
És mi a címe?
„Shooting Star”, később aztán ebből lett a „Go the Distance”.
A „Shooting Star” lett volna hivatott közelebb hozni a nézőkhöz Meg karakterét.
- Ki hitte volna? - Ez egy duett
Hercules és Meg között, ahogy megismerik egymást, és egymásba szeretnek.
Ha csendes az éjszaka, szívesen fürkészem az égboltot.
Van válasz odafent?
Talán.
Látok egy hullócsillagot…
Álljunk meg! Ezt most nem játszhatjuk be.
Nem bizony. Akit érdekel, látogasson el a hajóútra!
Számunkra az előadás egyik legizgalmasabb eleme a bábok.
Sokan kézre húzható, vagy pálcákkal mozgatott bábokra gondolnak.
Én is így képzeltem el.
Ezek hatalmasak.
Van egy kőtitánunk és egy jégtitánunk.
Ezek hatalmas, gólyalábas figurák.
A bábok izgalmas lehetőséget adtak, hogy általuk másképpen hívjuk életre
a történet szereplőit.
A báb azért jobb a robotnál, mert azt egy ember belülről irányítja.
Nincs jobb, mint ha eltapos egy szikla.
Az ember és a báb kölcsönhatásával egy különlegesen egyedi produkció születik.
Jól csapj oda!
Kell hozzá pár nap, hogy megszokjam,
de csodálatos érzés megmozgatni ezt a bábot.
A bábok jó nagyok.
Hatalmasak.
Bocsánat: a bábok hatalmasak.
De Herkules ellenfelének még náluk hatalmasabbnak kellett lennie.
Ő lett a mi Hidra-bábunk.
Az ötfejű, lila szörnyeteg.
Ez egy három méter magas monstrum.
Itt van velünk Hidra barátunk, aki szembeszáll Herkulessel.
Egy ponton le kell nyelnie Herkulest.
És persze a fejét is le kell vágni.
Ez nem egy családi műsor?
A leguruló fej talán meghökkenést okoz.
De ez fontos része a történetnek.
Nem volt olyan nehéz.
Te könnyen beszélsz, hisz isten vagy.
De a sok munka végül meghozza gyümölcsét, amikor a nézők megcsodálhatják
ezt a pazar előadást.
Imádom a színházat. Minden előadás hoz valami újat.
Ez a Herkules más, mint amit megszoktunk,
a néző mégis ráismer az eredeti hangulatára.
Alig várom, hogy bemutassuk a darabot!
Egy előadás után nincs is jobb annál, mint hátradőlni egy kényelmes kanapén.
A hajó közepén található Sanctum lounge erre a legalkalmasabb.
Doctor Strange inspirálta stílus.
- A nevem Dr. Stephen Strange. - Oké.
Nem tudtam, hogy van keresztneved.
A Marvel felvásárlásával
jelentősen bővült a médiabirodalmunk.
A belső dizájnt a New York-i Sanctum ihlette.
Olyan színpalettát, mintákat és motívumokat választunk, amelyeket
az épületben található Ereklyék Kamrája ihletett.
Az a hős-snitt, amikor Doctor Strange felemelkedik, a háttérben az ablakkal…
Ez látható a bárpult mögött, ez azonnal egyedi hangulatot teremt.
Úgy éreztük, ez a hely igényel egy kis varázslatot.
Így a Disney segítségül hívta zseniális illuzionistáját, Daniel Josephet.
A kedvenc Marvel-karakterem a Doctor Strange.
Dr. Stephen Strange.
Senki sem hív így.
Gyerekkoromban kísértetháznak rendeztem be a pincénket.
Füstgépeket és kisebb animatronikus figurákat készítettem olyan
alkatrészekből, amiket mások kidobtak, vagy nekem adtak szétszerelni.
Nyolc-kilenc éves lehettem, amikor a családommal elmentünk
a Walt Disney Worldbe, és épp a Haunted Mansionben voltunk…
Jöjjetek, ostoba halandók!
Körülnéztem, és próbáltam rájönni, mit hogyan csinálhattak.
Akkor tudatosult bennem, hogy vannak, akiknek ez a munkája.
Amit a pincében csináltam, az egy szakma.
Walt Disney zseniális történetmesélő volt,
de mindig innovációval fokozta a történet átélésének élményét.
Itt mindig lesz valami új és szokatlan.
Engedte a nézőnek, hogy a történet részévé váljon.
Akkor még nem láttam át, hogy mi is ez, de vonzott a dolog.
Mostanra a szakma elismert alakja lett,
és a Disney legmenőbb illúziói az ő nevéhez fűződnek.
Mint a Haunted Mansion szalonok a Treasure és a Destiny hajókon.
Az illúzió szemfényvesztés, az érzékek becsapása,
amely során téves dolgokat észlelünk.
Ezt úgy lehet előidézni, ha nyakatekert módon szemléljük
a világ dolgait.
A Sanctumban Daniel a vendéglátósokkal együttműködve
ezzel a nyakatekert gondolkodásmódjával próbál italokat lebegtetni.
Olyan koktélokkal rukkoltunk elő,
amibe kevertünk egy kis speciális effektet is.
A mixológia és a varázslat találkozása.
Várj!
Gyere velem!
Ha követed Strange-et a hősi lépcső tetejéig,
bár a lifttel jobban jártok,
elérkeztek a Disney Tower Suite-hez, a hajó legfényűzőbb lakosztályához.
A hajó tematikája itt teljesedik ki igazán.
Tony Stark otthona.
Valahogy ilyennek képzelnénk Tony Stark lakosztályát.
Ezzel elegánsan, diszkréten tisztelgünk a Marvel-univerzum előtt.
A stílusa a malibui rezidenciáját idézi.
- Ez tetszene Tonynak. - Minden hősnek kell egy tanya.
És minden gonosznak kell egy barlang.
A Destinyn ugyanis a gonoszok is rivaldafénybe kerülnek.
Vagy inkább baljós félhomályba.
Hallottad ezt, drágám?
Ez az első alkalom, hogy egy Disney-hajón
a gonoszok főszerepet kapnak.
Mindenki, munkára fel!
Ez lesz az otthonotok.
Kezdődjék a játék!
Vendégeinknek lehetősége lesz találkozni, kapcsolatba lépni és játszani
a Disney-univerzum legikonikusabb és leggonoszabb karaktereivel.
Remegek a félelemtől.
És ki segít felturbózni a félelemfaktort?
A Disney Live Entertainment kreatív igazgatója, Jen Bascom.
Őt kérték fel, hogy vesse be a tudományát.
Ő a felelős azért, hogy a gonoszoké legyen a főszerep.
Demónával lesz egy olyan produkciónk,
ahol varázslatára a terem szó szerint átalakul körülöttünk.
Lélegzetelállító élményt akarunk nyújtani, ami emlékezteti őket
a moziban átélt varázslatra.
A műsor neve: Under her spell.
Segítesz nekem a varázslásban?
Mit tudsz Phillip hercegről?
Ott állhatsz szemtől-szemben Demónával, ha van hozzá merszed.
Ami engem illet, én félek tőle, szóval maradok a háttérben.
Én is.
Ennyi fekete mágia után a vendégek biztos kimennének levegőzni egyet a fedélzetre.
De ne olyan sietősen!
Itt van Szörnyella!
A kedvenc Disney-gonoszom Szörnyella de Frász.
Anita, drágám!
Mert egy esendő ember.
- Micsoda? - Kaotikus.
Agyalágyultak!
De ezzel együtt ragyogó karakter.
A szőrmék a mindenem!
Vagy az imént önmagamat jellemeztem?
- Ő Szörnyella de Frász. - Mi van itt?
Szörnyella egy monumentális jelenség. Nagyon teátrális.
Ne!
Olyan teret akartunk, ahol ő is szívesen töltené az idejét.
Elvégre divattervező.
Így aztán exkluzív, luxus bársonyokat, és nehéz textúrákat használtunk.
A színek pedig pont olyanok, mint a rúzs.
Mint egy hatalmas Szörnyella-csók.
Végre a kedvem is olyan csodás, mint a fazonom.
Alig várom, hogy a vendégek találkozzanak Szörnyellával.
Zseniális, drágám!
Ahogy belépünk, a padlón mozaikból kirakva olvasható a szállóigéje.
Pompázatos!
Egy bizonyos számú mancslenyomat,
ami a vendégek számára sokatmondó lehet.
„Elloptak tizenöt kiskutyát.”
A pöttyös a kedvence, ezért egy foltos zongora fogadja a belépőket.
A zongora mögött száloptikás világítás van,
ami a ház ablakát idézi.
Van egy jelenet a filmben, amikor odamegy az ajtóhoz,
és az ablakon át feltűnik a sziluettje.
Időről-időre felvillan majd a falon a körvonala,
mintha éppen megérkezne.
Ken Anderson kézi rajzos világa annyira egyedi volt.
Így a szőnyegmintában megjelenik
ez a kézzel rajzolt hatás, pöttyökkel tarkítva.
Na pá, drágáim!
De azért gyerekklubok is vannak ám!
Végtére is Disney-hajón vagyunk.
A Pixar és a Disney annyira részletorientált,
- egyesek őrültségnek tartják. - Itt szinte mindenki őrült.
De a nézők megérzik az apró hibákat is.
A kedvenc karaktereinkkel teli interaktív terek,
az egyedülálló vízi csúszda, az olyan Pixar-tematikájú helyek…
- Mint a Toy Story Splash Zone… - A Hihetetlen család ihlette Hero Zone…
A maga felfújható akadálypályájával.
- És… - Jack-Jack „Nyam-nyam keksz” játéka.
Olyan, mint a vakondütős játék,
csak itt villámgyorsan a kekszeket kell összeszedni.
A játék után a gyerekek az „Edna À La Mode Sweets”-ben
csillapíthatják az édességvágyukat.
Edna Mode.
Edna divattervező.
Ez mega-szövet.
Elavult, de strapabíró.
Ki lenne nála alkalmasabb desszertdíszítőnek?
Én anno isteneknek terveztem.
Az önfeledten játszó gyerekek látványa mindig nagy boldogsággal tölt el.
Inspirálni szeretném a jövő imagineerjeit.
És mint a Disney-nél minden…
Ez is a történetmeséléshez vezet. Mindegy, min dolgozunk,
mindig feltesszük a kérdést:
„Mi a háttértörténete?”
Minden sztori a Nagyteremben ragyog a legfényesebben.
Amikor mondták, hogy hősök és gonoszok lesz a téma,
és a Nagyterem olyan lesz, mint Wakanda.
- Jó ég! - Otthon vagyunk.
Ahhoz, hogy egy igazán hiteles Wakanda-élményt teremtsenek meg…
Tudtuk, hogy alaposan szemügyre kell vennünk az ikonikus jellegzetességeket,
hogy kitaláljuk, mik azok a részletek, amiket megvalósíthatunk a Nagyteremben.
Ezért a Disney a legjobbhoz fordult.
Így jutottunk el Ruth Carterhez.
Jelmeztervező vagyok.
Tegyük hozzá, a multiverzum egyik legjobbja.
Ruth E. Carter nem is egy,
hanem két Oscart kapott a Fekete Párduc-filmek jelmeztervezéséért.
Felmerülhet a kérdés, hogy a Nagyterem berendezését
miért egy jelmeztervezőre bízták?
A felhasznált anyagokat mindig a környezethez igazítom.
Ruth hatalmas tapasztalata Wakanda világában elengedhetetlen volt
a részletek tökéletes kidolgozásához.
Izgatottan hallgattuk, mennyi kutatómunkát végzett a filmhez.
Jelmeztervezőként néha kitalálunk dolgokat.
Wakanda világa viszont teljes kitaláció.
Bár Wakanda nem létezik, de valós hely az alapja.
És egy valós kutatás, amely során Afrika eszméit és kultúráit gyűjtötték össze.
Megvizsgáltuk a rétegezett ékszereket, azok mintáit,
próbáltuk megérteni a színek jelentését.
A csapat Ruth ötleteinek szikrájából építkezett.
És a Nagyteremben gyönyörűen alkalmazták ezeket a motívumokat.
Az oszlopfők részleteit Ramonda királynő koronája ihlette.
Ott van a lila, szív alakú fűszernövény,
- a T'Challa ruháján látható minta. - Az üvegkorlát mintáját
az Okavango-háromszögek adják ki.
Megalkottuk ezt a háromszöget, amely Afrika szakrális geometriáját idézi.
Évmilliókkal ezelőtt egy vibrániumból, a világegyetem
legerősebb anyagából álló meteorit csapódott be Afrika kontinensébe.
A csillárt az a meteor ihlette,
amely elhozta a vibrániumot Wakandába.
Egy plafonról lógó gyönyörű, szobrászati elem.
Ahogy ritmikusan változtatja a színét, teljesen átformálja a termet.
A szőnyegről visszaverődő fény mintegy energiaforrásként árad.
Csakhogy ez a fény nem csupán látványelem.
Ez alakítja át a Nagytermet a hősök menedékéből a gonoszok színpadává.
Vajon ki lesz az ünneprontó?
Ekkor lép a Nagyterembe Loki.
Loki megjelenik, és az egész terem átalakul.
És kikiáltja magát a hajó királyának.
Isteni lesz! Imádni fogjátok! Nem bírom ki!
Ugrálni tudnék örömömben, de türtőztetem magam.
Ugrálj nyugodtan! Ez a Disney Cruise Line!
És ha kiugráltad magad, mehetsz vacsorázni az étterembe.
Minden este először vagy vacsora, aztán előadás, vagy előadás,
és utána a vacsora.
De a lényeg, hogy minden este másik étteremben vacsorázol.
Ahogy a többi hajóról ismert forgórendszerű étkezésnél,
ott-tartózkodásod alatt mindig ugyanaz a pincér fog felszolgálni.
És bár továbbra is elérhetőek az olyan kedvencek, mint a „Worlds of Marvel”,
a Disney Destiny vad szintre emeli az étkezést.
A Pride Land a mi Oroszlánkirály-témájú éttermünk
a Disney Destinyn.
Vendégeink a szavannában találják magukat, ahol elfogyasztanak egy csodás vacsorát.
Amint belépünk, a falakon lévő kárpitok hűen idézik
az afrikai tájakat, ahol az Oroszlánkirály játszódik.
A környezetünk néha felelevenedik.
Vacsora közben az oszlopok díszei életre kelnek,
egyes ablakokban pedig állatok tűnnek fel.
Teljesen elmerülhetsz az élő afrikai dobosok hangzásvilágában.
A dob lényegében az afrikai kultúra szívverése.
Az éttermen végigzengő dobszó minden vendéget a helyére kísér.
- És ha mindenki helyet foglalt… - Kezdődjék a történet!
Mesemondók, énekesek és zenészek az afrikai kultúrát képviselve
átveszik a színpadot, és életre keltik az Oroszlánkirály történetét.
És most! Igen, így lesz jó.
Jól van.
És ki vezeti e mesemondók, énekesek és zenészek csapatát,
miközben a vendégek minden este ünnepelnek?
Paul Bryant.
Felemelő, energikus és szórakoztató műsort akartunk,
nemcsak a családok, de az előadók kedvéért is.
Szóval nem lesz Mufasa.
Apa?
Ismered a történetet. Nem kell…
Persze, hogy ismerem.
Már jó ideje részese vagyok az Oroszlánkirály produkciónak.
Ennél azért többről van szó.
Paul volt „Az oroszlánkirály meséjének” a kitalálója Disneylandben.
A Destinyn most ennek egy változatát adjuk elő. Imádom!
Kölcsönvettünk néhány zeneszámot a broadwayi darabból,
a filmből, de írtunk egy teljesen új dalt is,
amit még senki sem hallhatott. Ezt itt fogjuk először bemutatni,
és az a címe, hogy „Serengeti Rain”.
Nem árulok el túl sokat.
A forgatókönyv és a dalok megírása után kezdődhettek a színpadi munkák.
Jöhet az illúzió- és effektrészleg.
Éttermet készíteni egy üdülőhajón nehéz feladat.
Minden centi számít.
Ráadásul az összes fal fémből van.
Így az étteremben látható szavanna-panorámákat
már az elején meg kellett terveznünk.
Nem kijelzőket akartam használni,
inkább régimódi, színházas megoldásokat.
Készítettünk néhány próbadarabot: megépítettük az egyik ablakszakaszt,
különböző anyagokat, nyomtatási technikákat teszteltünk.
Majd a fényekkel és a színpadtervezéssel játszva
elértük, hogy a tér teljesen átalakuljon
a Pride Lands panorájává.
Az est előrehaladtával
a háttér megváltozik: gyönyörű állatok körvonalai tűnnek fel a vadonban.
Ez az Oroszlánkirály oly ikonikus nyitójelenetét idézi vissza.
Varázslatos, ahogy vacsora közben átalakul a környezetünk.
Ez a varázslat a dizájn minden egyes részletére kiterjed.
A vacsorát egy vadonban eltöltött estévé varázsolja.
Miután megvan a téma, megtervezzük a szalvétákat,
a tányérokat, az asztalszámokat, az asztaldíszeket, az evőeszközöket,
és az összes ilyen apróságot.
Tényleg számítanak a részletek. Ki hitte volna?
Ekkor megkezdődik a közös munka az előadókkal.
A helyszínre érve a felszolgálókkal együtt
el kell próbálni mindent, ugyanis itt mindenkinek megvan a maga feladata.
Amint elkezdik a próbát a színpadon, és látjuk a darab menetét,
mi hozzájuk igazodva tervezzük meg a felszolgálást.
Figyelnünk kell a pincérekre, nehogy fellökjük őket,
amikor épp egy flambírozott ételt szolgálnak fel.
- Flambírozzuk! - Olyan, mint egy koreográfia.
Mindennek megvan a koreográfiája.
Ez a te pillanatod. Ragyogj!
Számomra az Oroszlánkirály minden etnikumot, minden fajt képvisel.
Ez a családról szól.
Az, hogy ezt bemutathatjuk a Disney hajóján
ilyen autentikus zenével, szereplőkkel,
autentikus hangokkal,
ételekkel, jelmezekkel,
ez akkora öröm számomra, sőt…
megtiszteltetés.
Ha örömödet leled abban, amit csinálsz, semmi sem lehetetlen.
Ne azt mondd, mi lehetséges, az igazat!
Az igazság az, hogy végre elárulhatom, milyen szobor lesz a Nagyteremben.
Bár én lefogadom, hogy már kitaláltátok.
A Fekete Párduc.
Olyan erős és hatalmas.
Adjuk meg a módját!
A Nagyteremben most lesz először Marvel-karakter.
T'Challa nagyon egyedi.
Más, mint a korábbi munkáink.
Bár ez is egy bronzszobor,
de teljesen egyedi a patinája, ami számunkra nagyon izgalmas.
Lila tónusokat vittek bele, ami felvillan, ha ráesik a fény.
Nem teszek úgy, mintha tudnám, hogy csinálták.
Köszönöm.
A filmekből tudjuk, hogy amikor a vibrániumruhás
Fekete Párducot találat éri, a páncélja lila fénnyel
izzani kezd, majd visszalöki ezt az energiát.
A jelmez és az izzó elemek ötvözete,
ami a ruhában tárolt kinetikus energiát hivatott jelképezni,
hihetetlenül nézett ki.
Remekül fest.
Ami megragad ebben a szoborban, az a belőle áradó elképesztő erő.
És persze ott van mellette a társa, a fekete párduc.
Ez tökéletesen jelképezi mindazt, amit életre akarunk kelteni a hajón.
Azt hiszem, leesik majd az álla a családoknak, a gyerekeknek,
amikor megpillantják a Fekete Párducot a Nagyteremben.
És bár a Nagyterem ezúttal a Wakanda világát
öltötte magára, ez az örök átalakulás terme.
Bármikor, bárhová képes elrepíteni a vendégeket.
Ne feledjük, sok karakter megfordul itt minálunk,
a Nagyterem most éppen a Fekete Párducnak adott otthont,
de sok Disney-szereplő fog még idejönni.
Sokat beszélgetünk arról,
hogy jöjjenek le női hőseink a lépcsőn,
hogyan vonuljanak el az erős Fekete Párduc mellett.
Kemény csaj vagyok ám!
Bekötöm a szandálomat, meg minden.
Ők nem passzív hősök.
Erős nők, akik nagy dolgokra képesek.
Akkor mentsd meg a világot!
Szóval a női hősök elvonulnak a Fekete Párduc mellett…
- Nem gond. - Befejezted?
A grafika készen, a szőnyeg a helyén, következhet a kicsomagolás.
És a Disney Destiny, osztályának harmadik hajója készen állt,
hogy búcsút mondjon a Meyer Werft Hajógyárnak,
és elinduljon haza, a Fort Lauderdale-i felavatására.
Ezennel új fejezet nyílik a Disney Cruise Line történetében.
Készen állunk, hogy útra keljünk.
Ezennel felavatlak, Disney Destiny!
Minden sikertörténet elkezdődött valahol.
A Walt Disney Companyt egy álom indította útjára.
Álmodozók vezették a céget korszakokon át.
Walt határtalan képzelőereje.
Walt repesne az örömtől, hogy üdülőhajóink vannak.
Michael Eisner rettenthetetlen ambíciója.
Ha belevágunk, törekedjünk a legjobbra!
Bob Iger galaxis méretű víziója.
A hajóflotta bővítése kulcsfontosságú eleme
azon döntésünknek, hogy új szintre emeljük a teljes ágazatot.
Így a tengeri Disney-élményt még több emberhez visszük el világszerte.
Mindegyik kapitány új irányba kormányozta a Disney történetét,
és bár nem is tudtak róla,
de csendben átformálták a hajózás, a meglátogatott népek
és a jövő történetmesélőinek a sorsát.
Újabb történetekkel és hajókkal a láthatáron
a tengeri Disney-varázs még csak most veszi kezdetét.
Ehhez összefogás kell.
Öröm, hogy a tagja lehetek ennek a remek csapatnak.
Ettől olyan különleges és izgalmas ez az egész.
Ha elmondhatnám a nyolcéves énemnek,
aki a pincében kísértetházat rendezett be,
hogy amit akkor csinált, azzal felkészítette magát
a 30 évvel későbbi karrierjére…
Libabőrös leszek.
A Disney értékes lehetőségeket nyújtott a közösségünknek,
visszatért a remény.
Elérzékenyülök.
A remény visszatért Eleuthera népéhez.
Diadalmas út volt, eljutnunk ide, a Destiny fedélzetére,
ahol most úgy érezhetjük, a sorsunk végül beteljesedett.
Varázslatos és különleges részese lenni ennek.
Áldásnak, megtiszteltetésnek érzem.
Stílszerű, hogy a sorsról beszélünk.
Én mindig is erről álmodtam.
Előadóink igazán magas színvonalon mesélik el történeteinket,
és ez engem nagy büszkeséggel tölt el.
Hőseink történetét mostantól már acél és festék őrzi,
de vendégeink története még csak most íródik.
Ezúttal is újabb felejthetetlen élménnyel gazdagodtak.
Légy bátor!
Kergesd az álmod!
Igazán megtisztelő.
Mint egy álom.
Kelj útra!
Minket ez motivál.
Az óceán választott téged.
Leld meg a végzeted!
Ki a kedvenc Disney-karaktered?
Ez fogós kérdés.
Ez nehéz.
Mindig más.
Nehéz megmondani, hogy ki a kedvenc Disney-karakterem.
Lilót imádom.
- Tücsök Tihamér. - Dug a Fel!-ből.
- Minnie egér. - Daisy.
Tudja, mit akar, meg is szerzi. Egyszerűen csodálatos!
- Hamupipőke. - Stitch.
- Dumbo. - Beaker a Muppet show-ból.
- Micimackó. - Aranyhaj.
- Balu. - Deadpool.
Ez érdekes.
A kedvenc Disney-karakterem Goofy.
- Goofy. - Goofy.
Imádom Goofyt.
Gyerekként a Goof Troopot néztem.
Mindig megnevettet.
Szeret boldog lenni.
Vidám és boldog.
Buzz Lightyear a kedvencem.
Lumiere a Szépség és a szörnyetegből.
Bánat az Agymanókból.
Donald kacsa a kedvencem.
Az ember képtelen ilyen érzelmi ingadozásra.
Vagy tajtékzik a dühtől, vagy kicsattan a boldogságtól.
Az én kedvenc Disney-karakterem csakis Mickey egér lehet.
Kinevetné azt az öreg fickót, akinek annyi Mickey egeres pólója van, mint nekem.
Mickey egér széles mosolyát egyszerűen muszáj viszonozni.
A Disney Cruise Line megalapítása óta ott van velünk.
Valahányszor megjelenik Mickey kapitány,
az emberek mosolyognak, és ez egy nagyszerű dolog.
A feliratot fordította: Tóth Balázs